UNDERVISNINGSMILJØVURDERING FOR KILDEGÅRD PRIVATSKOLE SKOLEÅRET 2022/2023

Trivsels- og miljøundervisningsmiljøvurderingsundersøgelse er besvaret af eleverne fra 0.-9. kl. i januar/februar 2023. Undersøgelsen indeholder fire faser, som tilsammen udgør en hel UVM:

Fase 1: Kortlægning af undervisningsmiljøet

Fase 2: Beskrivelse og vurdering af resultaterne fra kortlægningen

Fase 3: En handlingsplan til forbedring af undervisningsmiljøet

Fase 4: Retningslinjer for opfølgning på handlingsplanen

Undervisningsmiljøvurderingen er tilgængelig på skolens hjemmeside [www.kildegaard.dk](http://www.kildegaard.dk) og er udarbejdet af afdelingsleder Anne Skytte, marts 2023.

Fase 1: Kortlægning af undervisningsmiljøet:

|  |
| --- |
| **Sådan greb vi kortlægningen an:** Anvendte værktøjer og metoder, tidsramme for kortlægningen samt angivelse af, hvem der var involveret.  |
| Trivsels- og undervisningsmiljøundersøgelsen blev besvaret af eleverne på 0.-9.klassetrin i perioden fra d. 9. jan til d. 6. februar. Undersøgelsesværktøjet var ”Elev- og undervisningsmiljøundersøgelse” fra Aspekt R&D A/S, idet privatskolerne ikke som tidligere har haft adgang til det trivselsmålingsværktøj, som Undervisningsministeriet leverer til Folkeskolen, Undervisningsministeriets Trivselsværktøj. I lighed med tidligere har eleverne udfyldt et elektronisk spørgeskema, der med 29 spørgsmål til eleverne i indskolingen og 49 spørgsmål til eleverne på mellemtrin/udskoling kortlægger elevernes trivsel og undervisningsmiljø. Resultaterne af elevernes besvarelse er udarbejdet i dels en klasserapport, en årgangsrapport og en skolerapport. Disse er udarbejdet af udbyderne af trivselsværktøjet, og denne er fundamentet for lærernes opfølgning i de enkelte klasser og ledelsens opfølgning i forhold til skolen som helhed. Klasselærerne er tovholdere på evaluering og opfølgning på rapporterne for de enkelte klasser. Samarbejdsudvalget og formanden for det store elevråd, er desuden inddraget i arbejdet. Resultatet af undersøgelsen fremlægges ved skoleledelsen og bestyrelsens halvårlige møde med kontaktforældrene i de enkelte klasser.  |

Fase 2: Beskrivelse og vurdering af resultaterne fra kortlægningen

|  |
| --- |
| Det viste kortlægningen:  |
| I trivselsundersøgelsen undersøges følgende emner: * Social trivsel – omhandler elevernes opfattelse af tilhørsforhold til skolen, klassen og fællesskabet, samt tryghed og mobning.
* Faglig trivsel – omhandler elevernes oplevelse af egne faglige evner, koncentrationsevne og problemløsningsevne.
* Støtte og inspiration – omhandler elevernes oplevelse af motivation og medbestemmelse, samt af lærerens hjælp og støtte.
* Ro og orden – omhandler elevernes oplevelse af ro og støj i klassen samt klasseledelse.

Skolen har desuden valgt at supplere trivselsmålingens 40 spørgsmål med 9 ekstra spørgsmål omhandlende:* Fysiske og æstetiske omgivelser – omhandler elevernes opfattelse af rengøring, møbler, indretning og udsmykning af skolen og skolens lokaler, samt indeklima.

En indikator beregnes på følgende måde: For hver elev beregnes et gennemsnit af svarene på spørgsmålene i indikatoren. Gennemsnittet går fra 1-5, hvor 1 repræsenterer den ringest mulige trivsel, og 5 repræsenterer den bedst mulige trivsel. Herefter er alle elevers gennemsnit kategoriseret i fire intervaller: 1,0-2,0 (ringest mulige trivsel), 2,1-3,0; 3,1-4,0; 4,1-5,0 (bedst mulige trivsel). For mellemtrin/udskoling ser tallene i årets undersøgelse samlet således ud: * Social trivsel (4,0)
* Faglig trivsel (3,9)
* Støtte og inspiration (3,2)
* Ro og orden (3.7)
* Fysiske og æstetiske omgivelser (der er ikke udviklet en statistisk valideret indikator om dette område)

For 0.-3.kl. er der ikke udarbejdet gennemsnitsberegninger, idet undersøgelsesværktøjet ikke danner indikatorer for disse klassetrin. Klasselærer og teammakkere har mulighed for at sammenligne et resultat med gennemsnittet for årgangen – og med gennemsnittet for den samlede indskoling (0.-3.kl.)  |
|  |

|  |
| --- |
| For 4.-10.kl.Social trivsel: Med et gennemsnit på 4.0 ligger Kildegård samlet set her i kategorien tilfredsstillende. I denne kategori svarer eleverne på, hvordan deres tilhørsforhold til skolen, klassen og fællesskabet er.Vi glæder os over, at der i de langt de fleste af vores klasser er en rigtig god trivsel. Enkelte klasser ligger under gennemsnittet på 4.0 eller derover, og i disse klasser har der været og/eller sættes der ind med forskellige trivselstiltag blandt andet varetaget af vores AKT-team, så vi kan håbe, at tallene ser bedre ud ved næste trivselsundersøgelse. Vores mål er, at alle klasser skal trives ”bedst muligt”. Faglig trivsel: Med et gennemsnit på 3.9 ligger vi også rigtig tilfredsstillende i denne kategori, der handler om elevernes opfattelse af egne faglige evner og om evne til koncentration og problemløsning. Eleverne oplever, at de lærer meget, og at de selv evner at tage teten, når det gælder ansvaret for egen læring. Her er det værd at bemærke, at vi i uddannelsesstatistik.dk, som giver et overblik over blandt andet skolernes karakterer, med et gennemsnit på 9,4 ligger ”Bedre end forventet”. Vi er således dygtige til at løfte elever fagligt som indikeret af en positiv undervisningseffekt på 0.8. Den positive undervisningseffekt betyder, at eleverne gennemsnitligt set har en faglig udvikling, der er bedre end forventet, efter at der er taget højde for elevernes socioøkonomiske baggrund. Støtte og inspiration: På dette område, der viser eleverne oplevelse af motivation og medbestemmelse, samt lærernes hjælp og støtte, er vores resultat 3.2. En gruppe af eleverne giver udtryk for, at undervisningen er kedelig, og at eleverne ikke har mulighed for ret meget medbestemmelse, når det gælder emner i undervisningen. Eleverne oplever ikke, at de altid får optimal støtte og opmuntring fra deres lærere, når de synes, at noget er svært.Ro og orden: På dette område ligger gennemsnittet på 3.9, men oplevelsen af dette område er meget forskelligt fra klasse til klasse.  |

Fase 3: Handlingsplan og evaluering

|  |
| --- |
| Punkter til evaluering:  |
| De fem områder, hvor skolen klarer sig bedst, er som følger: (Gennemsnit kan ligge imellem 1-5 m. 5 som højeste score) 1. Har du selv mobbet nogen i skolen i dette skoleår? Gn.: 4,8.
2. Er du blevet mobbet i dette skoleår? Gn. 4,7.
3. Er det let at høre, hvad læreren siger i timerne? Gn.: 4,3.
4. Jeg prøver at forstå mine venner, når der er triste eller sure. Gn.: 4,3.
5. Jeg kan godt lide pauserne i skolen. Gn.: 4.2.
 |
| De fem områder, vi kan gøre bedre: 1. Er du og dine klassekammerater med til at bestemme, hvad I skal arbejde med i klassen? Gn. 2.6.
2. Hvis jeg keder mig i undervisningen, kan jeg selv gøre noget for, at det bliver spændende? Gn. 2,6.
3. Jeg synes, toiletterne på skolen er pæne og rene. Gn. 2,8
4. Er undervisningen kedelig? Gn. 2,8.
5. Bliver du forstyrret af larm i timerne? 3.0.

Ovenstående spørgsmål er direkte hentet fra rapporten, og disse er – for god ordens skyld – helt enslydende med spørgsmålene i ”Undervisningsministeriets Trivselsværktøj”, hvorfor ovennævnte gennemsnit burde være direkte sammenlignelige med tal for Folkeskolernes trivselsundersøgelser. Indsats i det kommende skoleår:Forbedringspunkerne 1, 2 og 4 hænger tæt sammen og hører alle til i kategorien: Støtte og inspiration. En del elever finder, at undervisningen er kedelig, og at de har en ringe grad af indflydelse på, hvad der arbejdes med i undervisningen. Fagudvalgene bør derfor i det kommende år diskutere, hvordan og hvornår elever kan få mulighed for medindflydelse i undervisningen, samtidig med, at vi kan sikre det høje faglige niveau. Vi skal blive bedre til at evaluere vores undervisningsforløb, så vi i højere grad bliver bevidste om, hvad der ”virker”, og hvad der ikke ”virker” mht. didaktisk praksis. Indsats: Pædagogisk eftermiddag for lærere og pædagoger om ”højtbegavede elever”. Mht. elevens selvstændige indsats i forhold til undervisningens indhold: Næst efter elevernes socioøkonomiske baggrund og tidligere faglige resultater er det lærerens konkrete indsats, der er afgørende for, hvor godt eleverne klarer fagligt. Mange parameter gør sig gældende for, om eleven oplever og handler på, hvordan de selvstændigt kan være med at gøre undervisningen interessant, men lærernes blik for den enkelte elevs faglige niveau, åbenhed overfor elevernes ideer, samt evne til at give konstruktiv feedback og opfølgning på, om eleven rent faktisk bruger feedbacken konstruktivt, kan give eleverne stigende oplevelse af, at de ved egen indsats kan være med til at gøre ”kedelige” emner mere spændende. Indsats: Den gode feedback-kultur. Mht. ”larm i timerne”, som hører under kategorien ”Ro og orden” er der plads til forbedring, hvilket kommer som en overraskelse, da vi selv har en opfattelse af, at der er god ro og orden i langt de fleste af vores klasser. Vi vil i fremtiden være mere opmærksomme på, at coache de lærere, der har de klasser, som oplever megen uro, i klasseledelse. Dette kan være en indsats, der ydes af vores AKT-medarbejdere, eller lærerne kan sendes på kursus i klasseledelse. Desuden tilbydes vores vikarer som noget nyt et kursus i klasseledelse. I indskolingen vil vi forsøge at styrke teamsamarbejdet, så vi sikrer, at alle arbejder mod de samme mål mht. klassekultur. Desuden vil vi så vidt muligt sørge for, at vikartimer i indskolingen læses af en fast vikar, som kender eleverne og rutinerne i klassen.  Det sidste forbedringspunkter gælder skolens toiletter og renheden på disse: Skolen har ansat en rengøringsmedarbejder, som i løbet af skoledagen kører ”runder” imellem skolens toiletter, som på derved rengøres flere gange i løbet af skoledagen. Desuden er det planen, at elevrådene gentager en tidligere succes, hvor vi gjorde forsøg med at inddrage eleverne mht. ” hensigtsmæssig adfærd i forbindelse med toiletbesøg” |

Fase 4: Retningslinjer for opfølgning på handleplanen.

|  |
| --- |
| * Klasselærerne har ansvaret for, at der følges op på trivselsundersøgelsen i deres klasse, men hele teamet omkring klassen har fokus på, at trivsel altid bør være i fokus og indgå som en naturlig del af undervisningen. **Tovholdere: Klasselærere.**
* Afdelingsleder indhenter opfølgningsindsatser fra alle klasselærere. Tovholderen: Afdelingsleder.
* Skolens trivselskanon med emner, som det er obligatorisk at arbejde med i ”klasselærerens time”, revideres **Tovholder: Afdelingsleder**
* AKT-medarbejdere besøger nye klasser i udskolingen og uddeler mappe med trivselsøvelser til nye klasser. **Tovholdere: AKT.**
* Elevråd udarbejder forslag til ”Hensigtsmæssig elevadfærd på toiletterne”. **Tovholder:** **Elevrådstovholder.**
* Fagteam for de forskellige fag udveksler ideer til, hvordan eleverne ideer og ønsker til undervisningens indhold kan inddrages. **Tovholdere: Fagteamformænd**.
* Afdelingsleder afholder klasseledelseskursus for nye vikarer. **Tovholder: Afdelingsleder**.
* Fortsat: Trivselsdag for hele skolen en gang årligt. **Tovholder:** **Afdelingsleder**.
* Fortsat: Trivselsundersøgelse og undervisningsmiljøvurdering en gang årligt. **Tovholder:** **Afdelingsleder.**

Nye trivselstiltag i øvrigt: * Vi har oprettet ”KP-patruljen”, en ”digital patrulje, hvor unge underviser eleverne i digital dannelse. **Tovholder: Afdelingsleder.**
* Oprettelse af ”skilsmissegrupper”. **Tovholder: AKT.**
* Arbejde med skolens værdier har været/er til grundig revision. **Tovholdere: Viceskoleleder/skoleleder.**
 |

 230325/ AS